CELEX: C2006/048/23
Language: et
Date: 2006-02-25 00:00:00
Title: Kohtuasi C-415/05 P: Ahmed Yusuf'i ja Al Barakaat International Foundation'i  23. novembril 2005.  aastal esitatud apellatsioonkaebus Esimese Astme Kohtu (teine, laiendatud koda)  21. septembri 2005.  aasta otsuse peale kohtuasjas T-306/01: Ahmed Yusuf ja Al Barakaat International Foundation versus Euroopa Liidu Nõukogu ja Euroopa Ühenduste Komisjon

25.2.2006   
            
            
               ET
            
            
               Euroopa Liidu Teataja
            
            
               C 48/11
            
         Ahmed Yusuf'i ja Al Barakaat International Foundation'i 23. novembril 2005. aastal esitatud apellatsioonkaebus Esimese Astme Kohtu (teine, laiendatud koda) 21. septembri 2005. aasta otsuse peale kohtuasjas T-306/01: Ahmed Yusuf ja Al Barakaat International Foundation versus Euroopa Liidu Nõukogu ja Euroopa Ühenduste Komisjon
   (Kohtuasi C-415/05 P)
   (2006/C 48/23)
   Kohtumenetluse keel: rootsi
   Ahmed Yusuf ja Al Barakaat International Foundation, asukoht Spånga (Rootsi), esitas 23. novembril 2005 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (teine, laiendatud koda) 21. septembri 2005. aasta otsuse peale kohtuasjas T-306/01: Ahmed Yusuf ja Al Barakaat International Foundation versus Euroopa Liidu Nõukogu ja Euroopa Ühenduste Komisjon. Hageja esindajad on advokaadid Leif Silbersky ja Thomas Olsson.
   Apellatsioonkaebuse esitaja palub Euroopa Kohtul:
   
               1.
            
            
               tühistada Esimese Astme Kohtu 21. septembri 2005. aasta otsus kohtuasjas T-306/01;
            
         
               2.
            
            
               tühistada määrus (EÜ) nr 881/2002;
            
         
               3.
            
            
               mõista Esimese Astme Kohtusse ja Euroopa Kohtusse hagide esitamisega kaasnenud kohtukulud välja Euroopa Liidu Nõukogult ja Euroopa Ühenduste Komisjonilt.
            
         Väited ja argumendid:
   Hageja väidab, et Esimese Astme Kohus tegi vea, leides, et nõukogu oli EÜ artiklite 60, 301 ja 308 alusel pädev vastu võtma määrust (EÜ) nr 881/2002. Lisaks väidavad hagejad järgmist:
   Esimese Astme Kohus eksis, kui leidis, et määruse (EÜ) nr 881/2002 puhul oli täidetud EÜ artikli 249 tingimus selle üldise kohaldamise kohta.
   Esimese Astme Kohus piiras ebaõigesti oma hinnangut küsimusele, kas määrus (EÜ) nr 881/2002 rikkus hagejate põhiõigusi, keskendudes vaid sellele, kas julgeoleku-nõukogu resolutsioon on kooskõlas jus cogens'i kohaldamisalasse jäävate ülimuslike rahvusvahelise õiguse normidega. Esimese Astme Kohus ei hinnanud, kas määrus oli ühenduse õiguse kohaselt kehtiv või kas julgeolekunõukogu resolutsiooni rakendati ühenduse õiguse ja siseriiklike õigusnormide kohaselt.
   Esimese Astme Kohus leidis ebaõigesti, et määrus (EÜ) nr 881/2002 ei rikkunud ei hagejate kaitseõigust ega õigust tõhusale õiguskaitsevahendile.